DA Den Europæiske Unions Tidende CE 78/837

(2004/C 78 E/0891)

SKRIFTLIG FORESPØRGSEL E-3630/03

af Carles-Alfred Gasòliba i Böhm (ELDR) til Kommissionen

(5. december 2003)

Om: Uudnyttede midler fra strukturfondene

I det foreløbige forslag til ændringsbudget nr. 7 til budgettet for 2003 forelagt af Kommissionen den 29. oktober 2003 (1) fastslås det, at et beløb på 5 mia. EUR skal føres tilbage til budgetmyndigheden for perioden forud for år 2000 på grund af den lave udnyttelse af strukturfondene. Denne »besparelse« i Fællesskabet fordeles mellem medlemsstaterne i forhold til deres bidrag til indtægterne.

Hvor store uudnyttede strukturfondsbevillinger er der efter Kommissionens opfattelse tale om for perioden før 2000 fordelt på de enkelte medlemsstater og fonde?

Svar afgivet på Kommissionens vegne af Michel Barnier

(10. februar 2004)

Formålet med det ændringsbudget, Kommissionen forelagde den 29. oktober 2003 (1), og som blev vedtaget af budgetmyndigheden, var på forhånd at svare Revisionsretten, som i sin beretning om budgetåret 2002 understreger, at det er nødvendigt, at Kommissionen afpasser de disponible bevillinger efter det faktiske behovsniveau, så snart den ved, at der er risiko for underudnyttelse af bevillingerne.

Medlemsstaterne havde skønnet, at betalingsbevillingerne for 2003 skulle kunne dække næsten hele det beløb, der manglede at blive betalt for programmerne 1994-1999, men afslutningsdossiererne blev først tilsendt Kommissionen den 31. marts 2003, som er den frist, der er fastsat i forordningen, og de var ofte ukomplette. Ønsket om at opretholde kvaliteten af de kontrolforanstaltninger, der kræves i forbindelse med afslutningen, førte til, at man således opdagede denne risiko for underudnyttelse.

Vedtagelsen af dette ændringsbudget under selve forvaltningen, som er et fremskridt i styringen af gennemførelsen, har ikke hindret, at restbeløbet for 1994-1999 på 15,6mia. i 2003 blev bragt ned på ca. 9 mia., hvilket er en reduktion på 41 %.

Overslaget over fonde, der ikke var endeligt udnyttet af medlemsstaterne ud af det samlede beløb for programmerne for 1994-1999, er stadig meget foreløbigt og kan endnu ændre sig betydeligt. Selv om visse delvise eller endelige afslutninger allerede har givet anledning til opkrævninger eller frigørelser, vil det samlede uudnyttede beløb først foreligge efter den endelige afslutning af alle programmer og fuldførelsen af de kontradiktoriske procedurer, der kræves i tilfælde af finansielle korrektioner.

Nedenstående tabel indeholder et overslag fordelt på fonde og medlemsstater over de midler, der eventuelt ikke bliver udnyttet for programmerne for perioden 1994-1999 for mål 1 til 6 og for EF-initiativerne. Tallene angiver projekter, der ikke har kunnet gennemføres, eller projekter, som endeligt har kostet mindre end forudset. Tallene er inklusive de finansielle korrektioner, Kommissionen har foretaget, f.eks. i tilfælde af ikke-støtteberettigede udgifter, og de vil blive ændret afhængigt af eventuelle finansielle korrektioner, der senere måtte blive foretaget.

Land EUGFL FIUF EFRU ESF I alt Belgien 19 3 145 53 220 Danmark 7 13 18 8 46 Tyskland 92 5 425 213 735 Grækenland 29 11 440 40 520 Spanien 85 29 228 48 390 Frankrig 180 27 807 489 1 503 Irland 3 1 62 268 334 Italien 212 21 432 489 1 154 Luxembourg 2 1 4 3 10 Nederlandene 3 15 143 362 523 Østrig 18 0 15 16 49 Portugal 31 5 106 49 191 Finland 11 3 36 42 92 Sverige 5 6 44 22 77 Det For. Kongerige 19 9 775 353 1 156 Ubestemt 0 0 100 0 100 I alt 716 149 3 780 2 455 7 100

Disse beløb på i alt 7,1 mia. EUR udgør gennemsnitligt 5 % af programmerne for 1994-1999 (endnu mindre i ajourførte værdier). Det betyder, at programmerne 10 år efter lanceringen er gennemført med en procentsats på over 95 %.

(1) SEK(2003) 1111.